Oficiālais Vēstnesis L 237 , 21/09/2000 Lpp. 0062 - 0063



EEZ Apvienotās komitejas Lēmums Nr. 50/2000 (2000. gada 28. jūnijs), ar ko groza EEZ līguma II pielikumu (Tehniskie noteikumi, standarti, testēšana un sertificēšana) EEZ APVIENOTĀ KOMITEJA, ņemot vērā Eiropas Ekonomikas zonas līgumu, kas pielāgots ar Protokolu, ar kuru pielāgo Eiropas Ekonomikas zonas līgumu, turpmāk tekstā — "līgums", un jo īpaši tā 98. pantu, tā kā (1) līguma II pielikums ir grozīts ar EEZ Apvienotās komitejas 2000. gada 4. februāra Lēmumu Nr. 1/2000 [1]; (2) līgumā jāiekļauj Komisijas 1999. gada 15. decembra Direktīva 1999/99/EK, ar ko tehnikas attīstībai pielāgo Padomes Direktīvu 80/1269/EEK par dalībvalstu tiesību aktu tuvināšanu attiecībā uz mehānisko transportlīdzekļu dzinēju jaudu [2]; (3) līgumā jāiekļauj Komisijas 1999. gada 15. decembra Direktīva 1999/100/EK, ar ko tehnikas attīstībai pielāgo Padomes Direktīvu 80/1268/EEK par oglekļa dioksīda emisijām no mehāniskajiem transportlīdzekļiem un to degvielas patēriņu [3]; (4) līgumā jāiekļauj Komisijas 1999. gada 15. decembra Direktīva 1999/101/EK, ar ko tehnikas attīstībai pielāgo Padomes Direktīvu 70/157/EEK attiecībā uz mehānisko transportlīdzekļu radītās skaņas pieļaujamo līmeni un izplūdes sistēmu [4]; (5) līgumā jāiekļauj Komisijas 1999. gada 15. decembra Direktīva 1999/102/EK, ar kuru tehnikas attīstībai pielāgo Padomes Direktīvu 70/220/EEK attiecībā uz pasākumiem, kas jāveic, lai novērstu gaisa piesārņošanu ar emisijām no mehāniskajiem transportlīdzekļiem [5]; (6) pielāgojumi Padomes 1970. gada 6. februāra Direktīvai 70/157/EEK par dalībvalstu tiesību aktu tuvināšanu attiecībā uz mehānisko transportlīdzekļu pieļaujamo skaņas līmeni un izplūdes gāzu sistēmu jākoriģē sakarā ar Austrijas, Somijas un Zviedrijas pievienošanos Eiropas Savienībai [6], IR PIEŅĒMUSI ŠO LĒMUMU. 1. pants EEZ līguma II pielikuma I nodaļas 2. punktu (Padomes Direktīva 70/157/EEK) groza šādi: 1. pievieno šādu jaunu ievilkumu: "— 399 L 0101: Komisijas 1999. gada 15. decembra Direktīva 1999/101/EK (OV L 334, 28.12.1999., 41. lpp.)."; 2. pielāgojumos a) un b) svītro ierakstus attiecībā uz Austriju, Somiju un Zviedriju. 2. pants EEZ līguma II pielikuma I nodaļas 3. punktā (Padomes Direktīva 70/220/EEK) pievieno šādu ievilkumu: "— 399 L 0102: Komisijas 1999. gada 15. decembra Direktīva 1999/102/EK (OV L 334, 28.12.1999., 43. lpp.)." 3. pants EEZ līguma II pielikuma I nodaļas 42. punktā (Padomes Direktīva 80/1268/EEK) pievieno šādu ievilkumu: "— 399 L 0100: Komisijas 1999. gada 15. decembra Direktīva 1999/100/EK (OV L 334, 28.12.1999., 36. lpp.)." 4. pants EEZ līguma II pielikuma I nodaļas 43. punktā (Padomes Direktīva 80/1269/EEK) pievieno šādu ievilkumu: "— 399 L 0099: Komisijas 1999. gada 15. decembra Direktīva 1999/99/EK (OV L 334, 28.12.1999., 32. lpp.)." 5. pants Autentiski ir Komisijas Direktīvu 1999/99/EK, 1999/100/EK, 1999/101/EK un 1999/102/EK teksti islandiešu un norvēģu valodā, kuri jāpublicē Eiropas Kopienu Oficiālā Vēstneša EEZ pielikumā. 6. pants Šis lēmums stājas spēkā 2000. gada 29. jūnijā, ja EEZ Apvienotajai komitejai ir iesniegti visi paziņojumi saskaņā ar līguma 103. panta 1. punktu [7]. 7. pants Šo lēmumu publicē Eiropas Kopienu Oficiālā Vēstneša EEZ iedaļā un EEZ pielikumā. Briselē, 2000. gada 28. jūnijā EEZ Apvienotās komitejas vārdā — priekšsēdētājs F. Barbaso [1] Vēl nav publicēts Oficiālajā Vēstnesī. [2] OV L 334, 28.12.1999., 32. lpp. [3] OV L 334, 28.12.1999., 36. lpp. [4] OV L 334, 28.12.1999., 41. lpp. [5] OV L 334, 28.12.1999., 43. lpp. [6] OV L 42, 23.2.1970., 16. lpp. [7] Nav norādītas nekādas konstitucionālās prasības. --------------------------------------------------